આ ધક્કામુક્કી બાબતે પુરુષાર્થનગરમાં જ રહેતા સંકેત રમેશ વાઘેલા, જયમીન તુલસી વાઘેલા, ટીના લક્ષ્મણ વાઘેલા અને અશોક લક્ષ્મણ વાઘેલાએ ભેગા મળી ચિરાગ સાથે ઉગ્ર બોલાચાલી અને ઝઘડો કરી ગાળો ભાંડી હતી. બાદમાં એકે પોતાની પાસે રહેલ ગુપ્તી જેવા તીક્ષ્ણ હથિયારથી ચિરાગની છાતીમાં ઘા મારી દીધા હતા અને ચારેય ફરાર થઈ ગયા હતા. ગંભીર રીતે ઈજાગ્રસ્ત ચિરાગને સારવાર માટે હોસ્પિટલ ખસેડાયો હતો. જ્યાં તેનું મોત નીપજ્યું હતું.